CELEX: 32010R0327
Language: fi
Date: 2010-04-21 00:00:00
Title: Komission asetus (EU) N:o 327/2010, annettu 21 päivänä huhtikuuta 2010 , 3-fytaasin uuden käyttötavan hyväksymisestä kaikkien pienten lintulajien, ankkoja lukuun ottamatta, sekä koristetarkoituksiin käytettävien lintujen rehun lisäaineena (hyväksynnän haltija BASF SE) (ETA:n kannalta merkityksellinen teksti)

22.4.2010   
            
            
               FI
            
            
               Euroopan unionin virallinen lehti
            
            
               L 100/3
            
         KOMISSION ASETUS (EU) N:o 327/2010,
   annettu 21 päivänä huhtikuuta 2010,
   3-fytaasin uuden käyttötavan hyväksymisestä kaikkien pienten lintulajien, ankkoja lukuun ottamatta, sekä koristetarkoituksiin käytettävien lintujen rehun lisäaineena (hyväksynnän haltija BASF SE)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Tämän asetuksen liitteessä esitetyn valmisteen hyväksymistä varten jätettiin hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee 3-fytaasin, joka on Aspergillus niger -organismin (CBS 101.672) tuottama entsyymivalmiste, uuden käyttötavan hyväksymistä kaikkien pienten lintulajien, ankkoja lukuun ottamatta, sekä koristetarkoituksiin käytettävien lintujen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisen valmisteen käyttö hyväksyttiin vieroitettujen porsaiden, lihasikojen ja broilereiden ruokinnassa komission asetuksella (EY) N:o 243/2007 (2), munivien kanojen ja lihakalkkunoiden ruokinnassa komission asetuksella (EY) N:o 1142/2007 (3), ankkojen ruokinnassa komission asetuksella (EY) N:o 165/2008 (4) ja emakkojen ruokinnassa komission asetuksella (EY) N:o 505/2008 (5).
            
         
               (5)
            
            
               On saatu uusia tietoja, jotka tukevat hakemusta valmisteen hyväksymiseksi pienten lintulajien sekä koristetarkoituksiin käytettävien lintujen rehussa. Euroopan elintarviketurvallisuusviranomainen, jäljempänä ‘elintarviketurvallisuusviranomainen’, totesi 9 päivänä joulukuuta 2009 antamassaan lausunnossa (6), että 3-fytaasilla ei ole haitallista vaikutusta eläinten tai ihmisten terveyteen tai ympäristöön ja että se edistää tehokkaasti rehun sulavuutta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se myös vahvisti asetuksella (EY) N:o 1831/2003 perustetun yhteisön vertailulaboratorion toimittaman raportin analyysimenetelmästä, jolla kyseinen lisäaine määritetään rehusta.
            
         
               (6)
            
            
               3-fytaasin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö tämän asetuksen liitteessä kuvatulla tavalla.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä huhtikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EUVL L 73, 13.3.2007, s. 4.
   
      (3)  EUVL L 256, 2.10.2007, s. 20.
   
      (4)  EUVL L 50, 23.2.2008, s. 8.
   
      (5)  EUVL L 149, 7.6.2008, s. 33.
   
      (6)  The EFSA Journal 2010; 8(1):1427.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enim-mäisikä
               
               
                  Vähimmäispitoisuus
               
               
                  Enimmäis-pitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                  
               
            
                  4a1600
               
               
                  BASF SE
               
               
                  3-fytaasi
               
               
                  
                               
                           
                           
                              Lisäaineen koostumus
                              3-fytaasi (EC 3.1.3.8), jota tuottaa Aspergillus niger (CBS 101 672) ja jonka vähimmäisaktiivisuus on:
                              
                                           
                                       
                                       
                                          kiinteänä: 5 000 FTU (1)/g
                                       
                                    
                                           
                                       
                                       
                                          nesteenä: 5 000 FTU/ml
                                       
                                    
                        
                               
                           
                           
                              Tehoaineen kuvaus
                              3-fytaasi (EC 3.1.3.8), jota tuottaa Aspergillus niger (CBS 101 672)
                           
                        
                               
                           
                           
                              Analyysimenetelmä (2):
                              Kolorimetrinen menetelmä, jolla mitataan entsyymin fytaattisubstraatista vapauttaman epäorgaanisen fosfaatin määrää.
                           
                        
               
                  Koristetarkoituksiin käytettävät linnut ja kaikki pienet lintulajit paitsi ankat
               
               
                  —
               
               
                  250 FTU
               
               
                   
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus/kg täysrehua kaikille lajeille: 300–500 FTU
                           
                        
                              3.
                           
                           
                              Käytetään rehuissa, jotka sisältävät yli 0,23 % fytiiniin sitoutunutta fosforia.
                           
                        
               
                  12.5.2020
               
            
         (1)  1 FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa (pH 5,5; 37 °C).
      
         (2)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives